pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม นำเสนอผลการพัฒนางานบริการสำหรับให้บริการประชาชนในระบบ Citizen Portal บนแอปพลิเคชัน “ทางรัฐ”
วันศุกร์ที่ 24 กันยายน 2564
กระทรวงยุติธรรม นําเสนอผลการพัฒนางานบริการสําหรับให้บริการประชาชนในระบบ Citizen Portal บนแอปพลิเคชัน “ทางรัฐ”
กระทรวงยุติธรรม นําเสนอผลการพัฒนางานบริการสําหรับให้บริการประชาชนในระบบ Citizen Portal บนแอปพลิเคชัน “ทางรัฐ”
ในวันพุธที่ ๒๓ กันยายน ๒๕๖๔ เวลา ๐๘.๓๐ น. นายนิยม เติมศรีสุข รองปลัดกระทรวงยุติธรรม เป็นประธานกล่าวเปิดการประชุมหารือเพื่อนําเสนอผลการพัฒนางานบริการสําหรับให้บริการประชาชนในระบบ Citizen Portal บนแอปพลิเคชัน “ทางรัฐ” สํานักงานปลัดกระทรวงยุติธรรม และกรมคุ้มครองสิทธิและเสรีภาพ ผ่านระบบ Zoom Meeting โดยมีนายวัลลภ นาคบัว รองปลัดกระทรวงยุติธรรม นางอารีย์พันธ์ เจริญสุข รองเลขาธิการ ก.พ.ร. ผู้บริหารสํานักงานพัฒนารัฐบาลดิจิทัล ผู้อํานวยการกลุ่มพัฒนาระบบบริหาร ผู้อํานวยการสํานักงานกองทุนยุติธรรม ผู้แทนจากศูนย์เทคโนโลยีสารสนเทศ และผู้แทนจากกรมคุ้มครองสิทธิและเสรีภาพ พร้อมด้วยข้าราชการและเจ้าหน้าที่ เข้าร่วมการประชุม
โดยสํานักงานพัฒนารัฐบาลดิจิทัล (องค์การมหาชน) ได้นําเสนอผลการพัฒนางานบริการของสํานักงานปลัดกระทรวงยุติธรรม และกรมคุ้มครองสิทธิและเสรีภาพ ประกอบด้วยงานบริการ ดังนี้ ๑.วางเงินประกันการปล่อยตัวชั่วคราว/ขอเงินประกันปล่อยชั่วคราว ๒.ค่าดําเนินคดี (ค่าจ้างทนายความ,ค่าธรรมเนียมศาลฯ) ๓.ขอเงินเยียวยากรณีถูกละเมิดสิทธิมนุษยชน ๔.โครงการให้ความรู้ทางกฎหมาย ๕.การช่วยเหลือทางการเงินแก่ผู้เสียหายและจําเลยในคดีอาญา การพิจารณาและให้ความเห็นต่อการนําเสนอผลการพัฒนางานบริการและหารือแนวทางและแผนการดําเนินการในระยะต่อไป เพื่อเพิ่มศักยภาพการให้บริการประชาชนในระบบ Citizen Portal ตามรูปแบบ “รู้ ยื่น จ่าย รับ”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่ง เรือนจำ ห้ามกักตัวผู้ต้องขัง 15 -​21 วัน หาโควิด เมื่อพ้นโทษ หลังได้รับร้องเรียน
วันเสาร์ที่ 14 พฤษภาคม 2565
รัฐมนตรีว่าการกระทรวงยุติธรรม สั่ง เรือนจํา ห้ามกักตัวผู้ต้องขัง 15 -​21 วัน หาโควิด เมื่อพ้นโทษ หลังได้รับร้องเรียน
รัฐมนตรีว่าการกระทรวงยุติธรรม สั่ง เรือนจํา ห้ามกักตัวผู้ต้องขัง 15 -​21 วัน หาโควิด เมื่อพ้นโทษ หลังได้รับร้องเรียน เตือน เป็นสิ่งไม่ถูกต้อง ชี้ ต้องตรวจก่อนพ้นโทษ ขู่ ลงโทษหนักหากพบ ขอญาติผู้ต้องขัง ไม่ต้องห่วง
วันที่ 14 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้รับเรื่องร้องเรียนมาว่า เมื่อผู้ต้องขังพ้นโทษในเรือนจําแล้ว ยังต้องถูกกักตัว 15-21 วัน เพื่อตรวจหาเชื้อโควิด-19 ซึ่งเรื่องนี้ ตนได้กําชับกรมราชทัณฑ์ไปแล้วว่า เป็นสิ่งที่ไม่ถูกต้อง เพราะต้องมีการตรวจหาเชื้อโควิด ก่อนพ้นโทษ และเมื่อเขาพ้นโทษ ก็ต้องปล่อยตัวได้ทันที โดยอย่าพยายามกักกันเขาเพิ่ม
นายสมศักดิ์ กล่าวอีกว่า เรื่องนี้ ทางอธิบดีกรมราชทัณฑ์ ได้รายงานกลับมาแล้วว่า ไม่มีนโยบายกักตัว 15-21 วัน เมื่อผู้ต้องขังพ้นโทษ ตนจึงได้ให้ปฎิบัติตามแนวทางนี้ทั้งหมด โดยไม่มีการกักตัวเมื่อพ้นโทษ เพราะทางเรือนจํา จะทราบอยู่แล้วว่าใครจะพ้นโทษบ้าง ก็แค่แยกออกมากักตัวก่อนล่วงหน้า เมื่อถึงกําหนดเขาก็จะได้รับการปล่อยตัวตามสิทธิ
"การร้องเรียนเรื่องนี้ ผมไม่อยากให้เกิดขึ้นอีก เพราะกระทรวงยุติธรรม ไม่มีนโยบายแบบนี้ ดังนั้น ขอให้ผู้บัญชาการเรือนจําทั่วประเทศ เข้มงวดกับเรื่องนี้ด้วย เพราะผู้ต้องขังควรได้รับอิสรภาพทันที เมื่อพ้นโทษต้องขัง เราไม่มีสิทธิกักตัวเขาต่อ ผมขอให้ทางญาติผู้ต้องขัง สบายใจได้ ไม่ต้องเป็นห่วงในเรื่องนี้ และหากพบมีเรือนจําใดกระทํา ก็ขอให้ร้องเรียนมายังผมได้ตลอด ผมจะลงโทษอย่างหนัก " รมว.ยุติธรรม กล่าว
รัฐบาลไทย-ข่าวทำเนียบรัฐบาล-ไทยจับมือเยอรมนี ทำ “ไทย ไรซ์ นามา” นาลดโลกร้อน
วันอังคารที่ 24 พฤษภาคม 2565
ไทยจับมือเยอรมนี ทํา “ไทย ไรซ์ นามา” นาลดโลกร้อน
วันอังคารที่ 24 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพัฒนาภาคเกษตรกรรมอย่างต่อเนื่องโดยดําเนินโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน หรือ ไทย ไรซ์ นามา ร่วมกับองค์กรความร่วมมือระหว่างประเทศของเยอรมนี ด้วยการถ่ายทอดเทคโนโลยี ได้แก่ การปรับพื้นที่นาด้วยระบบเลเซอร์ให้เรียบสม่ําเสมอเพื่อลดต้นทุน ใช้วิธีปลูกแบบเปียกสลับแห้งให้ต้นข้าวแข็งแรงต้านทานโรค ให้ปุ๋ยตามการวิเคราะห์ค่าดิน และแปรรูปฟางและตอซังข้าวแทนการเผา เพื่อเปลี่ยนวิธีการทํานาจากเดิมที่ปล่อยก๊าซเรือนกระจกสูงถึงร้อยละ 55 สู่การทํานายุคใหม่ที่เป็นมิตรต่อสิ่งแวดล้อมเพิ่มรายได้ ลดต้นทุน และลดการปล่อยก๊าซเรือนกระจก โดยการดําเนินงานในปี 2561-2564 มีเกษตรกรได้รับประโยชน์กว่า 25,000 คน ลดก๊าซเรือนกระจกได้ 305,000 ตัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส.ให้คู่รักเพศเดียวกันกู้ร่วมสินเชื่อที่อยู่อาศัย เงื่อนไขเหมือนทั่วไป นายกฯ ชื่นชมเป็นรูปธรรมของการส่งเสริมความเท่าเทียม
วันพุธที่ 29 มิถุนายน 2565
ธอส.ให้คู่รักเพศเดียวกันกู้ร่วมสินเชื่อที่อยู่อาศัย เงื่อนไขเหมือนทั่วไป นายกฯ ชื่นชมเป็นรูปธรรมของการส่งเสริมความเท่าเทียม
ธอส.ให้คู่รักเพศเดียวกันกู้ร่วมสินเชื่อที่อยู่อาศัย เงื่อนไขเหมือนทั่วไป นายกฯ ชื่นชมเป็นรูปธรรมของการส่งเสริมความเท่าเทียม
วันนี้ (29 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายใต้นโยบายส่งเสริมความเสมอภาคเท่าเทียมระหว่างเพศ รัฐบาลให้ความสําคัญต่อการปฏิบัติตามพันธกรณีระหว่างประเทศด้านสิทธิมนุษยชนอย่างจริงจังทั้งในระดับสากลและในประเทศ และการดําเนินงานตามพระราชบัญญัติความเท่าเทียมระหว่างเพศ พ.ศ. 2558 ด้วยมีความมุ่งมั่นที่จะให้สังคมไทยได้ตระหนักถึงการส่งเสริมโอกาสอย่างเท่าเทียมของผู้หญิง ผู้ชาย และผู้ที่มีความหลากหลายทางเพศ รวมทั้งสามารถเข้าถึงสิทธิด้านต่างๆ ทั้งด้านสังคม เศรษฐกิจและการเมือง รวมถึงการปรับปรุงค่านิยม แบบแผนบรรทัดฐานทางสังคมและวัฒนธรรมเพื่อขจัดอคติที่อยู่บนพื้นฐานด้วยเหตุแห่งเพศ
ทั้งนี้ ธนาคารอาคารสงเคราะห์ (ธอส.) ซึ่งเป็นธนาคารของรัฐที่ได้ร่วมขับเคลื่อนความเท่าเทียมในการเข้าถึงสิทธิของกลุ่มบุคคลที่มีความหลากหลายทางเพศ (LGBTQ+) ให้เท่ากับคู่รักต่างเพศ ผ่านการปล่อยสินเชื่อเพื่อให้มีที่อยู่อาศัยเป็นของตนเองได้ง่ายยิ่งขึ้น ตามพันธกิจ “ทําให้คนไทยมีบ้าน” โดยปรับปรุงเงื่อนไขให้กลุ่มบุคคลที่มีความหลากหลายทางเพศทําการขอกู้ร่วมกันได้ และยังครอบคลุมทุกผลิตภัณฑ์สินเชื่อ เช่นเดียวกับกรณีกู้ร่วมกับคู่สมรส พี่-น้อง และบิดา-มารดา ผู้สนใจ สามารถยื่นคําขอกู้และทํานิติกรรมได้แล้วถึงวันที่ 30 ธันวาคม 2565 เอกสารที่ใช้ยื่นกู้เหมือนเอกสารขอกู้ทั่วไป คือ เอกสารส่วนบุคคล และเอกสารทางการเงิน เช่น สลิปเงินเดือนย้อนหลัง 3 เดือน สําเนาบัญชีเงินฝากย้อนหลัง 12 เดือน หลักฐานการประกอบอาชีพ เป็นต้น ผู้สนใจ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ GHBank Call Center โทร 0-2645-9000 หรือ www.ghbank.co.th
“นายกรัฐมนตรี ได้กล่าวย้ําในหลายโอกาสว่า สังคมแห่งความเท่าเทียมระหว่างเพศจะเกิดขึ้นได้อย่างเป็นรูปธรรม จําเป็นต้องอาศัยความร่วมมือจากทุกภาคส่วน แม้เราจะมีกฎหมายห้ามกีดกันด้วยเหตุแห่งเพศ แต่ในทางปฏิบัติก็ยังมีความไม่เป็นธรรมต่อผู้หญิงและกลุ่มคนหลากหลายทางเพศอยู่ เราจึงต้องมาทบทวนในทุกๆอย่างว่า มีสิ่งใดรอบตัวที่ยังเป็นการปิดกั้นหรือไม่เท่าเทียมด้วยเพศ เพศสภาพ และเพศวิถี ทั้งนี้ รัฐบาล โดยกระทรวงพัฒนาสังคมและความมั่นคงของมนุษย์ ได้เดินหน้าสร้างเครือข่ายองค์กรทั้งภาครัฐ ภาคเอกชน สถาบันการศึกษา และภาคประชาสังคมให้ตระหนักถึงความสําคัญของความเท่าเทียมระหว่างเพศ และผลักดันการนําแนวคิดความเท่าเทียมระหว่างเพศไปกําหนดเป็นนโยบายการดําเนินงานและการประกอบกิจการของแต่ละหน่วยงาน สําหรับนโยบายของ ธอส. ที่ให้กลุ่มคนหลากหลายทางเพศได้ทําการกู้ร่วม นายกได้ชื่นชมและถือให้เป็นตัวอย่างที่เป็นรูปธรรมอันหนึ่งของความเข้าใจและเปิดโอกาสแห่งความเท่าเทียมให้คนทุกกลุ่ม” นางสาวรัชดา กล่าว
............................
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการสถาบันอนุญาโตตุลาการ ครั้งที่ ๕/๒๕๖๔ ผ่านระบบการประชุมทางไกล (Video Conference)
วันจันทร์ที่ 23 สิงหาคม 2564
ปลัดกระทรวงยุติธรรม ประชุมคณะกรรมการสถาบันอนุญาโตตุลาการ ครั้งที่ ๕/๒๕๖๔ ผ่านระบบการประชุมทางไกล (Video Conference)
ปลัดกระทรวงยุติธรรม ประชุมคณะกรรมการสถาบันอนุญาโตตุลาการ ครั้งที่ ๕/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๓ สิงหาคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการประชุมคณะกรรมการสถาบันอนุญาโตตุลาการ ครั้งที่ ๕/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นายพสิษฐ์ อัศววัฒนาพร ผู้อํานวยการสถาบันอนุญาโตตุลาการ และคณะกรรมการ เข้าร่วมประชุม
ที่ประชุมได้รับทราบผลการดําเนินงานสถาบันอนุญาโตตุลาการ ประกอบด้วย รายงานผลการตรวจสอบภายใน ไตรมาสที่ ๓/๒๕๖๔ และรายงานผลการปฏิบัติการควบคุมภายใน ปีงบประมาณ ๒๕๖๔ นอกจากนี้ ที่ประชุมได้พิจารณาแผนปฏิบัติการ ๕ ปี (พ.ศ.๒๕๖๓ – ๒๕๖๕) แผนปฏิบัติการประจําปี พ.ศ. ๒๕๖๕ และ งบประมาณประจําปี พ.ศ. ๒๕๖๕ การพิจารณาตั้งผู้ตรวจสอบบัญชี ประจําปี พ.ศ. ๒๕๖๕ แผนปฏิบัติการดิจิทัล ระยะ ๓ ปี (พ.ศ.๒๕๖๕ – ๒๕๖๗) รวมถึงการย้ายที่ทําการของสถาบันอนุญาโตตุลาการ
รัฐบาลไทย-ข่าวทำเนียบรัฐบาล-โฆษกรัฐบาลสวน “พิธา” นายกฯ สั่งเตรียมพร้อมรับมือโอมิครอนล่วงหน้าตามการคาดการณ์ของ ศบค. เหน็บอย่าทำตัวเหมือน “ธนาธร” ด้อยค่าวัคซีนแต่รีบไปฉีดก่อนเพื่อน
วันเสาร์ที่ 8 มกราคม 2565
โฆษกรัฐบาลสวน “พิธา” นายกฯ สั่งเตรียมพร้อมรับมือโอมิครอนล่วงหน้าตามการคาดการณ์ของ ศบค. เหน็บอย่าทําตัวเหมือน “ธนาธร” ด้อยค่าวัคซีนแต่รีบไปฉีดก่อนเพื่อน
โฆษกรัฐบาลสวน “พิธา” นายกฯ สั่งเตรียมพร้อมรับมือโอมิครอนล่วงหน้าตามการคาดการณ์ของ ศบค. เหน็บอย่าทําตัวเหมือน “ธนาธร” ด้อยค่าวัคซีนแต่รีบไปฉีดก่อนเพื่อน
วันที่ 8 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า รัฐบาลต้องเตรียมระบบสาธารณสุขให้พร้อมเพื่อไม่ให้มีคนไทยตายข้างถนนหรือตายคาบ้านอีกว่า ยืนยันว่ารัฐบาลได้ทําไปหมดแล้ว เพราะเป็นไปตามที่ ศบค.คาดการณ์ไว้ หากนายพิธาอ่านข่าวสารรอบด้านบ้างก็จะรู้ โดยพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้สั่งการให้เตรียมพร้อมไว้ก่อนแล้ว ทั้งบุคลากรทางการแพทย์ เตียง ยา และเวชภัณฑ์ ทั้งนี้ ผู้ติดเชื้อที่ไม่มีอาการรุนแรง หรือจัดอยู่ในผู้ป่วยระดับสีเขียว สามารถเข้ารับการรักษาในระบบ Home Isolation ส่วนผู้ที่ไม่สามารถดูแลที่บ้านได้ จะเป็นการดูแลในระบบชุมชน (Community Isolation) ซึ่งผู้ติดเชื้อโควิด-19 สามารถติดต่อ สปสช. เพื่อเข้ารับการรักษาได้
ส่วนกรณีที่นายพิธาระบุว่า หวังว่าการลงทะเบียนฉีดวัคซีนเด็ก 5-11 ปีที่กําลังดําเนินการอยู่ และ vaccine roll-out ที่จะเกิดขึ้นในเดือนกุมภาพันธ์ จะดําเนินการอย่างรวดเร็วและไม่ถูกใช้เป็นเงื่อนไขในการกีดกันการเข้าถึงการเรียนรู้ของเด็กในโรงเรียน หรือเป็นมาตรการบังคับนั้น นายธนกรกล่าวว่า คาดว่าจะเริ่มฉีดได้ในช่วงเดือนกุมภาพันธ์ โดยการฉีดนั้นจะขึ้นอยู่กับความสมัครใจของเด็กและผู้ปกครอง ซึ่งขณะนี้กระทรวงศึกษาธิการอยู่ระหว่างการสํารวจความสมัครใจ โดยสถานที่ฉีดจะใช้โรงเรียนเป็นจุดฉีดหลักร่วมกับจุดฉีดที่โรงพยาบาล ทั้งนี้ ในปี 65 รัฐบาลเตรียมจัดหาวัคซีนจํานวน 120 ล้านโดส เพื่อฉีดเป็นเข็มกระตุ้นให้แก่ประชาชน รวมถึงฉีดให้กับกลุ่มเด็กอายุ 5-11 ปีด้วย นอกจากนี้ ยังให้เตรียมความพร้อมทั้งเตียง ยา วัสดุอุปกรณ์เครื่องมือแพทย์ เพื่อรองรับผู้ป่วยกลุ่มเด็กให้มากที่สุดหากเกิดกรณีมีการติดเชื้อจํานวนมากอีกด้วย
“ยืนยันว่ารัฐบาลเตรียมแผนรับมือไว้ล่วงหน้าตามมาตรการของ ศบค. ซึ่งยอดผู้ติดเชื้อในขณะนี้เป็นไปตามที่ ศบค. คาดการณ์ไว้ ที่สําคัญ ท่านนายกฯ ได้สั่งการให้เตรียมความพร้อมทรัพยากรสาธารณสุขไว้ล่วงหน้าด้วย ขณะที่การฉีดวัคซีนให้เด็กอายุ 5-11 ปี คาดว่าจะเริ่มในเดือน ก.พ. ดังนั้น ไม่อยากให้นายพิธาทําตัวเหมือนนายธนาธร จึงรุ่งเรืองกิจ ที่ด้อยค่าวัคซีน แต่กลับรีบไปฉีดก่อนเพื่อน” นายธนกร กล่าว
รัฐบาลไทย-ข่าวทำเนียบรัฐบาล-นายกฯ หารือรัฐมนตรีว่าการกระทรวงการต่างประเทศ สปป. ลาว ผลักดันความร่วมมือด้านสาธารณสุข และความร่วมมือ-เชื่อมโยงตามแนวชายแดน
วันพฤหัสบดีที่ 4 พฤศจิกายน 2564
นายกฯ หารือรัฐมนตรีว่าการกระทรวงการต่างประเทศ สปป. ลาว ผลักดันความร่วมมือด้านสาธารณสุข และความร่วมมือ-เชื่อมโยงตามแนวชายแดน
นายกฯ หารือรัฐมนตรีว่าการกระทรวงการต่างประเทศ สปป. ลาว ผลักดันความร่วมมือด้านสาธารณสุข และความร่วมมือ-เชื่อมโยงตามแนวชายแดน
วันนี้ (4 พ.ย. 2564) เวลา 14.30 ณ ห้องสีงาช้าง ตึกไทยคู่ฟ้า ทําเนียบรัฐบาล นายสะเหลิมไซ กมมะสิด (H.E. Mr. Saleumxay Kommasith) รัฐมนตรีว่าการกระทรวงการต่างประเทศ สาธารณรัฐประชาธิปไตยประชาชนลาว เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเยือนไทยเพื่อเข้าร่วมการประชุมคณะกรรมาธิการร่วม (Joint Commission: JC) ว่าด้วยความร่วมมือทวิภาคีไทย - ลาว ครั้งที่ 22 โดยนายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงสาระสําคัญของการหารือ ดังนี้
นายกรัฐมนตรีกล่าวต้อนรับรัฐมนตรีว่าการกระทรวงการต่างประเทศ สปป. ลาว เยือนประเทศไทยอีกครั้ง ในโอกาสเข้าร่วมการประชุมคณะกรรมาธิการร่วมว่าด้วยความร่วมมือทวิภาคีไทย - ลาว ครั้งที่ 22 ชื่นชมการจัดการประชุมที่สําเร็จลุล่วงด้วยดี และบรรลุวัตถุประสงค์ของการฟื้นฟูความร่วมมืออย่างแนบแน่น โอกาสนี้ นายกรัฐมนตรีได้ฝากความปรารถนาดีไปยังนายทองลุน สีสุลิด ประธานประเทศ และนายพันคํา วิพาวัน นายกรัฐมนตรี สปป.ลาว พร้อม หวังว่าจะได้มีโอกาสพบปะหารือกัน ภายหลังสถานการณ์โรคโควิด-19 คลี่คลาย
รัฐมนตรีกระทรวงการต่างประเทศ สปป. ลาว รู้สึกยินดีที่ได้เดินทางมาเยือนไทยในครั้งนี้ โดยไทย-สปป.ลาว มีความสัมพันธ์ที่ใกล้ชิด และมีความร่วมมือในทุกมิติ ประชาชนมีความเข้าใจอันดีต่อกัน อย่างไรก็ตาม เนื่องจากสถานการณ์ของโรคโควิด-19 ที่ยังคงมีการแพร่ระบาดอย่างต่อเนื่อง ทําให้การไปมาหาสู่ลดลง จึงหวังว่าเมื่อสถานการณ์โรคโควิด-19 คลี่คลาย ทั้งสองฝ่ายจะยังคงสานต่อความร่วมมือที่เป็นประโยชน์ต่อประชาชนของทั้งสองประเทศต่อไป โดยเฉพาะความร่วมมือด้านสาธารณสุข ความร่วมมือเรื่องการลงทุนในโครงสร้างพื้นฐาน และความร่วมมือตามแนวชายแดน
สําหรับการประชุมคณะกรรมาธิการร่วมว่าด้วยความร่วมมือทวิภาคีไทย - ลาว ครั้งที่ 22 รัฐมนตรีว่าการกระทรวงการต่างประเทศ สปป. ลาว กล่าวว่า รัฐมนตรีว่าการกระทรวงการต่างประเทศทั้งสองฝ่ายต่างยินดีที่ได้หารือกันในรอบ 3 ปี โดยได้มีการทบทวนความร่วมมือในช่วงที่ผ่านมา ที่ซึ่งแม้จะมีอุปสรรคจากสถานการณ์ของโรคโควิด-19 แต่ไทยและ สปป.ลาว ต่างเกื้อกูลและอํานวยความสะดวกซึ่งกันและกันมาโดยเสมอ สําหรับความร่วมมือในอนาคตนั้น สปป.ลาว ประสงค์เพิ่มพูนความร่วมมือกับไทยทางด้านการท่องเที่ยว การเชื่อมโยงระบบราง การเชื่อมโยงทางการค้าไปสู่ประเทศอื่นๆ การค้าและการลงทุนตามแนวชายแดน และความร่วมมือด้านสาธารณสุข โดยเฉพาะการฉีดวัคซีนป้องกันโรคโควิด-19
นายกรัฐมนตรียินดีสนับสนุนความร่วมมือในสาขาที่ทั้งสองฝ่ายได้ผลประโยชน์ร่วมกัน ทั้งความร่วมมือตามแนวชายแดน โดยป้องกันการลักลอบข้ามแดนผิดกฎหมาย และขอให้ใช้กลไกความร่วมมือตามแนวชายแดนในระดับเจ้าหน้าที่อย่างใกล้ชิด ความร่วมมือเพื่อฟื้นฟูทางเศรษฐกิจ ผ่านการส่งเสริมการค้าชายแดน โดยกลับมาเปิดจุดผ่านแดนที่ถูกปิดไปชั่วคราว ควบคู่ไปกับการรักษาความปลอดภัยทางด้านสาธารณสุข โดยจะให้ผู้ว่าราชการจังหวัดและเจ้าแขวงชายแดนหารือกันในรายละเอียด รวมทั้งความร่วมมือในการเชื่อมโยงกฎระเบียบและมาตรฐานต่าง ๆ ซึ่งจะช่วยอํานวยความสะดวกด้านการค้า การลงทุน และการขนส่งระหว่างกันให้มากยิ่งขึ้น
รัฐบาลไทย-ข่าวทำเนียบรัฐบาล-บริษัท ขนส่ง จำกัด ประกาศหยุดเดินรถเส้นทางภาคใต้ทุกเส้นทาง
วันเสาร์ที่ 10 กรกฎาคม 2564
บริษัท ขนส่ง จํากัด ประกาศหยุดเดินรถเส้นทางภาคใต้ทุกเส้นทาง
ส่วนภาคเหนือ - อีสาน เปิดให้บริการรวม 13 เส้นทาง เริ่มวันที่ 10 กรกฎาคม 2564 เป็นต้นไป
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. มีมติจํากัดเวลาให้บริการของระบบขนส่งสาธารณะ โดยหยุดให้บริการ ในช่วงเวลา 21.00 - 04.00 น.ในพื้นที่ควบคุมสูงสุดและเข้มงวด 10 จังหวัด ได้แก่ กรุงเทพฯ นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส และสงขลา นั้น
เพื่อให้เป็นไปตามมติของที่ประชุม ศบค. และนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องแจ้งประชาชนทราบ บขส. จึงได้เรียกประชุมหน่วยงานที่เกี่ยวข้อง ปรับตารางการเดินรถโดยสาธารณะให้สอดคล้องกัน เพื่อยกระดับมาตรการจํากัดการเดินทางข้ามจังหวัด และควบคุมป้องกันการแพร่ระบาดของโรคติดเชื้อไวรัส COVID-19 โดยมีการปรับตารางการเดินรถของรถโดยสาร บขส. ตั้งแต่วันที่ 10 กรกฎาคม 2564 เป็นต้นไปจนกว่าจะมีประกาศเปลี่ยนแปลง ดังนี้
1. เส้นทางภาคใต้ หยุดเดินรถทุกเส้นทาง
2. เส้นทางภาคเหนือให้บริการเดินรถ 3 เส้นทาง คือ กรุงเทพฯ - คลองลาน กรุงเทพฯ - หล่มสัก กรุงเทพฯ - อุตรดิตถ์ วันละ 1 เที่ยววิ่ง (ไป-กลับ)
3. เส้นทางภาคตะวันออกเฉียงเหนือและภาคตะวันออก เปิดให้บริการ 10 เส้นทาง คือ กรุงเทพฯ - หนองบัวลําภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ- สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - ตราด ให้บริการวันละ 1 เที่ยววิ่ง (ไป - กลับ) และกรุงเทพฯ - สระบุรี ให้บริการวันละ 5 เที่ยววิ่ง (ไป - กลับ)
สําหรับผู้โดยสาร บขส. ที่จองตั๋วล่วงหน้า เดินทางระหว่างวันที่ 10 – 25 กรกฎาคม 2564 และไม่ประสงค์เดินทางในช่วงเวลาดังกล่าว สามารถติดต่อขอเลื่อนการเดินทาง หรือคืนตั๋วได้เต็มราคา ไม่หักค่าธรรมเนียม ได้ที่ช่องจําหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง ทั้งนี้เงื่อนไขเป็นไปตามที่บริษัทกําหนด
ทั้งนี้เพื่อลดการแพร่ระบาดของเชื้อไวรัส COVID-19 บขส. มีมาตรการให้พนักงานที่ไม่เกี่ยวข้องกับงานบริการประชาชน จัดทําแผนปฏิบัติงานที่บ้าน (Work From Home หรือ WFH) และกําชับให้พนักงานทุกคนปฏิบัติตามมาตรการทางสาธารณสุขอย่างเคร่งครัด นอกจากนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
สอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง หรือ ติดต่อช่องขายตั๋วของ บขส. ทั่วประเทศ
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ”
วันศุกร์ที่ 23 กรกฎาคม 2564
รมว.วธ. เป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ”
รมว.วธ. เป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ”
วันที่ ๒๓ กรกฎาคม ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ” โดยมี ศ.ดร.ชาญณรงค์ พรรุ่งโรจน์ ประธานมูลนิธิศิลปะเพื่อมวลมนุษย์ กล่าวต้อนรับ มีนางสาวดารุณี ธรรมโพธิ์ดล ที่ปรึกษากระทรวงวัฒนธรรม และนางสาวอุรุษยา อินทรสุขศรี ผู้อํานวยการกองการต่างประเทศ สํานักงานปลัดกระทรวงวัฒนธรรม เข้าร่วมผ่านระบบการประชุมทางไกล (Zoom) ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
การประชุมดังกล่าว จัดขึ้นโดยความร่วมมือระหว่างกระทรวงวัฒนธรรมกับมูลนิธิศิลปะเพื่อมวลมนุษย์ Art for All มุ่งเน้นการแลกเปลี่ยนเรียนรู้ประสบการณ์การจัดการเรียนการสอนศิลปะเพื่อเยาวชนผู้พิการและเยาวชนด้อยโอกาสในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมีศิลปินร่วมแลกเปลี่ยนประสบการณ์จาก ๙ ประเทศ ได้แก่ กัมพูชา อินเดีย อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และไทย และมีผู้เข้าร่วมจากอาเซียนและอินเดีย ซึ่งกิจกรรมจัดขึ้นระหว่างเดือนกรกฎาคม-สิงหาคมนี้ ติดตามกิจกรรมได้ที่ Facebook เพจ มูลนิธิศิลปะเพื่อมวลมนุษย์
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งกรมคุ้มครองสิทธิเร่งเยียวยา-ช่วยเหลือเหยื่อถูกรปภ.ข่มขืนคาคอนโดเพชรเกษม
วันพฤหัสบดีที่ 6 มกราคม 2565
รัฐมนตรีว่าการกระทรวงยุติธรรม สั่งกรมคุ้มครองสิทธิเร่งเยียวยา-ช่วยเหลือเหยื่อถูกรปภ.ข่มขืนคาคอนโดเพชรเกษม
รัฐมนตรีว่าการกระทรวงยุติธรรม สั่งกรมคุ้มครองสิทธิเร่งเยียวยา-ช่วยเหลือเหยื่อถูกรปภ.ข่มขืนคาคอนโดเพชรเกษม ชี้ร่างกม.JSOC กําลังเข้าสภา หวังทุกภาคส่วนช่วยผลักดันให้สําเร็จ แก้ปัญหาทําผิดซ้ําคดีอุกฉกรรจ์ ช่วยสังคมปลอดภัยมากขึ้น
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี นายมนตรี ใหญ่กระโทก พนักงานรักษาความปลอดภัยก่อเหตุข่มขืนภายในคอนโดมิเนียมแห่งหนึ่ง ถนนเพชรเกษม เขตบางแค ว่า ก่อนอื่นตนต้องขอแสดงความเสียใจกับผู้เสียหาย และตนได้สั่งการให้กรมคุ้มครองสิทธิและเสรีภาพ ให้ความช่วยเหลือผู้เสียหายตามแนวทางยุติธรรมสร้างสุข ยุติธรรมเชิงรุก สร้างสุขให้ประชาชน โดยขณะนี้ทราบว่า ตํารวจอยู่ระหว่างการสอบสวนสืบสวนและรวบรวมพยานหลักฐาน เพื่อติดตามผู้ก่อเหตุมาดําเนินคดี ในช่วงเดือนที่ผ่านมาเราจะเห็นได้ว่ามีผู้กระทําผิดซ้ําซากเยอะมาก ซึ่งขณะนี้ ร่าง พ.ร.บ.ป้องกันการกระทําผิดซ้ําของผู้กระทําความผิดคดีอุกฉกรรจ์ที่ใช้ความรุนแรง พ.ศ.... หรือกฎหมาย JSOC เพื่อแก้ปัญหาดังกล่าว โดยกําลังรอเข้าสู่สภาผู้แทนราษฎร หากสภาเปิดการประชุมน่าจะเข้าสู่การพิจารณาได้ ซึ่งตนผลักดันร่างกฎหมายนี้มานานถึง 1 ปี โดยตนได้ให้ น.ส.ณัฐภัสส์ ยงใจยุทธ ผู้ช่วยรมว.ยุติธรรม เป็นตัวแทนในการดูแลหลักการของร่างกฎหมายนี้
"ถึงเวลาที่ทุกคนในสังคมจะร่วมกันเป็นเจ้าของและช่วยกันผลักดันให้กฎหมายนี้สําเร็จ เพื่อความปลอดภัยของทุกคนในสังคม คนที่ไม่ได้ถูกกระทํามักมองข้าม แต่คนที่โดนหรือมีญาติพี่น้องโดนจะเข้าใจ เราต้องเข้าใจและเห็นอกเห็นใจของผู้ถูกกระทํา และผมหวังว่า ส.ส.และประชาชนทุกท่านจะช่วยผลักดันสนับสนุนร่างที่เป็นประโยชน์นี้ โดยที่ผ่านมาในการทํากฎหมายผมยึดประโยชน์สังคมเป็นหลัก และร่างกฎหมาย JSOC ฉบับนี้ เราไม่ได้ร่างมาลอยๆแต่ใช้หลัก เมแกนลอว์ ของสหรัฐที่เคยมีกรณีเด็กหญิงถูกข่มขืนจนเสียชีวิต ซึ่งถ้าสังคมรับรู้ มีบุคคลอันตรายอยู่ในสังคมนั้น ก็จะไม่มีคนตาย ผมจึงอยากให้ทุกคนช่วยกันผลักดันกฎหมาย JSOCให้สําเร็จ"นายสมศักดิ์ กล่าว
นายสมศักดิ์ กล่าวอีกว่า ในส่วนของการช่วยเหลือเบื้องต้นผู้เสียหายมีสิทธิได้รับเงินช่วยเหลือเยียวยาผู้เสียหายในคดีอาญา ดังนี้ 1.ค่าใช้จ่ายที่จําเป็นในการรักษาพยาบาลให้จ่ายเท่าที่จ่ายจริง แต่ไม่เกิน 40,000 บาท 2.ค่าฟื้นฟูสมรรถภาพทางร่างกายและจิตใจให้จ่ายเท่าที่จ่ายจริง แต่ไม่เกิน 20,000 บาท 3. ค่าขาดประโยชน์ทํามาหาได้ และ4.ค่าตอบแทนความเสียหายอื่น แต่ไม่เกิน 50,000 บาท โดยการจ่ายค่าตอบแทนฯ ขึ้นอยู่กับดุลพินิจในการพิจารณาของคณะอนุกรรมการฯ ซึ่งตนได้ขอให้คณะอนุกรรมการเร่งพิจารณาโดยเร็วเพื่อช่วยเหลือผู้เสียหาย นอกจากนี้เจ้าหน้าที่จะให้คําปรึกษาทางด้านกฎหมายด้วย โดยผู้เสียหายนัดหมายให้เจ้าหน้าที่เข้าพบในวันที่ 7 ม.ค.
รัฐบาลไทย-ข่าวทำเนียบรัฐบาล-ดีอีเอส เร่งติดตามความคืบหน้า เน็ตประชารัฐ ระบบสื่อสาร Trunked Radio การนำเทคโนโลยี Metaverse สร้างประโยชน์ขับเคลื่อนเศรษฐกิจดิจิทัล
วันพฤหัสบดีที่ 25 สิงหาคม 2565
ดีอีเอส เร่งติดตามความคืบหน้า เน็ตประชารัฐ ระบบสื่อสาร Trunked Radio การนําเทคโนโลยี Metaverse สร้างประโยชน์ขับเคลื่อนเศรษฐกิจดิจิทัล
ดีอีเอส เร่งติดตามความคืบหน้า เน็ตประชารัฐ ระบบสื่อสาร Trunked Radio การนําเทคโนโลยี Metaverse สร้างประโยชน์ขับเคลื่อนเศรษฐกิจดิจิทัล
เมื่อวันที่ 25 สิงหาคม 2565 25 ส.ค.65 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมผู้บริหารกระทรวงดิจิทัลเพื่อเศรษฐกิจและสังคม ครั้งที่ 6/2565 โดยมี นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารและหัวหน้าหน่วยงานในสังกัดกระทรวงดิจิทัลเพื่อเศรษฐกิจและสังคม เข้าร่วมประชุม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม ทั้งนี้ที่ประชุมพิจารณาประเด็นสําคัญเรื่องการติดตามความคืบหน้าตามข้อสั่งการในเรื่องการขับเคลื่อนเศรษฐกิจดิจิทัลตามนโยบายนายกรัฐมนตรี แนวทางการแก้ไขปัญหาโครงการเน็ตประชารัฐและโครงการขยายอินเทอร์เน็ตความเร็วสูงเพื่อพัฒนาคุณภาพชีวิต ความคืบหน้าการขับเคลื่อนระบบสื่อสาร Trunked Radio และการส่งเสริมให้เกิดการใช้ประโยชน์จากเทคโนโลยี Metaverse และกรอบนโยบายการกํากับดูแล
นอกจากนี้ ที่ประชุมรับทราบผลการดําเนินงานของหน่วยงานในสังกัด อาทิ การประชุม APEC Digital Economy Steering Group (DESG) การบูรณาการการเชื่อมต่อทางเทคนิคระบบ National Digital Trade Platform (NDTP) และระบบ National Single Window (NSW) สําหรับการนําเสนอในการประชุมความร่วมมือทางเศรษฐกิจในเอเซียแปซิฟิก (APEC 2022) การประชุม APCC Working Group Meeting และ APEC Climate Symposium การส่งเสริมให้หน่วยงานรัฐมาใช้งาน e-Meeting platform ที่ได้รับการรับรอง การผลักดัน e-Document ไปสู่แผนปฏิบัติการของหน่วยงานรัฐ เรื่องกฎหมายกํากับแพลตฟอร์มต่างประเทศ (กรณีอินโดนีเซีย) รวมถึงการนําเสนอเรื่องการจัดประเภทผลิตภัณฑ์กลางประเทศไทย (Thailand Central Product Classification: TCPC)
***********************
รัฐบาลไทย-ข่าวทำเนียบรัฐบาล-“จุรินทร์” จัดพาณิชย์ลดราคา! ช่วยประชาชน Lot14 ขายหมูเนื้อแดงราคาส่ง โลละ 130 บาท ทั่วประเทศ 667 จุด ยันสิ้นปี คาดลดค่าครองชีพกว่า 100 ล้านบาท
วันพุธที่ 24 พฤศจิกายน 2564
“จุรินทร์” จัดพาณิชย์ลดราคา! ช่วยประชาชน Lot14 ขายหมูเนื้อแดงราคาส่ง โลละ 130 บาท ทั่วประเทศ 667 จุด ยันสิ้นปี คาดลดค่าครองชีพกว่า 100 ล้านบาท
​วันที่ 24 พฤศจิกายน 2564 เวลา 9.30 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ นายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นายพูนพงษ์ นัยนาภากรณ์ รองปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน นายวุฒิไกร ลีวีระพันธุ์ อธิบดีกรมทรัพย์สินทางปัญญา และนายสุรชัย สุทธิธรรม นายกสมาคมผู้เลี้ยงสุกรแห่งชาติ
เปิดโครงการพาณิชย์....ลดราคา! ช่วยประชาชน Lot 14 (หมูเนื้อแดง) ที่บริเวณลานอเนกประสงค์ ชั้น 3 กระทรวงพาณิชย์
นายจุรินทร์ กล่าวว่า
เนื่องจากสถานการณ์ราคาหมูในปัจจุบันใช้ราคาเนื้อแดง คือ สะโพกหรือไหล่ ในการคิดราคากลางของราคาหมูเนื้อแดง ซึ่งหน้าเขียงโดยเฉลี่ยอยู่ที่กิโลกรัมละ 140-160 บาท ส่วนในโมเดิร์นเทรด เฉลี่ยกิโลกรัมละ 130 บาท
เพื่อช่วยลดภาระค่าครองชีพของพี่น้องประชาชนที่บริโภคหมูทั่วทั้งประเทศ วันนี้กระทรวงพาณิชย์ได้จัดโครงการพาณิชย์ลดราคา! ช่วยประชาชน ถือเป็น Lot 14โดยได้รับความร่วมมือจากสมาคมผู้เลี้ยงสุกรแห่งชาติ บริษัทเครือเจริญโภคภัณฑ์ บริษัทไทยฟู๊ดส์ กรุ๊ป และเครือเบทาโกร เป็นต้น โดยจัดให้มีจุดจําหน่ายเนื้อหมูราคาถูก กิโลกรัมละ 130 บาท สําหรับหมูเนื้อแดง ถือเป็นราคา ส่งถูกกว่าราคาขายปลีกในท้องตลาดทั่วไปประมาณ 20% โดยจัดให้มีจุดจําหน่ายทั่วทั้งประเทศ 667 จุด ประกอบด้ว กรุงเทพมหานครและปริมณฑล 116 จุด ต่างจังหวัด 551 จุด
สําหรับกรุงเทพมหานคร นอกจากจุดที่จําหน่าย ณ ที่ตั้ง อีกส่วนหนึ่งจะเป็นรถโมบาย โดยนอกจากเป็นหมูเนื้อแดง จะมีผักอีก 17 ชนิด ขายราคาส่ง เช่น ผักชี จากก่อนหน้านี้ที่กิโลกรัมละ 400 บาท ตอนนี้ราคาตลาดเหลือกิโลกรัมละ 120 บาท และจุดจําหน่ายของรถโมบาย กิโลกรัมละ 70 บาท และข้าวหอมมะลิ 5 กิโลกรัม ถุงละ 120 บาท น้ํามันปาล์ม ขวดละ 48 บาท ไข่ไก่แผงละ 30 ฟอง ราคา 80 บาท น้ําตาลทรายขาวกิโลกรัมละ 18 บาท เป็นต้น
สําหรับพี่น้องประชาชนที่สนใจสามารถตรวจสอบได้ว่ารถโมบายจะไปที่ไหน และจุดจําหน่ายหมูราคาถูก จําหน่ายที่จุดใดบ้าง ในเว็บไซต์กรมการค้าภายใน หรือเข้าไปที่ LINE OFFICIAL @Mobilepanich
โมบายพาณิชย์ลดราคา! ช่วยประชาชน เริ่มตั้งแต่วันนี้ถึง 31 ธันวาคม 2564 และจะติดตามสถานการณ์ต่อไป ถ้าสถานการณ์กลับเข้าสู่สภาวะปกติ จะยุติการจําหน่าย เนื่องจากกระทรวงพาณิชย์ต้องการเห็นกลไกตลาดเดินหน้าตามปกติไม่เข้าไปแทรกแซงโดยไม่จําเป็น นอกจากช่วงที่เกิดภาระกับพี่น้องประชาชน จะเข้าไปช่วยเพื่อดึงราคาลงให้มีทางเลือกหาซื้อสินค้าราคาถูกได้ เช่นเดียวกับหมูเนื้อแดงและผักก่อนหน้านี้ ซึ่งคาดว่าจะช่วยลดค่าครองชีพได้ 70-100 ล้านบาท
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม จัดประชุมการพัฒนาการบริหารงานยุติธรรมแห่งชาติ ครั้งที่ 1/2564 เพื่อพัฒนางานอำนวยความยุติธรรมแก่ประชาชน
วันศุกร์ที่ 20 สิงหาคม 2564
กระทรวงยุติธรรม โดยสํานักงานกิจการยุติธรรม จัดประชุมการพัฒนาการบริหารงานยุติธรรมแห่งชาติ ครั้งที่ 1/2564 เพื่อพัฒนางานอํานวยความยุติธรรมแก่ประชาชน
กระทรวงยุติธรรม โดยสํานักงานกิจการยุติธรรม จัดประชุมการพัฒนาการบริหารงานยุติธรรมแห่งชาติ ครั้งที่ 1/2564 เพื่อพัฒนางานอํานวยความยุติธรรมแก่ประชาชน มีมติผลักดันในการลดการกระทําผิดซ้ําของผู้พ้นโทษและงานไกล่เกลี่ยข้อพิพาท
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงความสําคัญของการพัฒนาการอํานวยความยุติธรรมที่มีผลต่อการดํารงชีวิตของประชาชน โดยต้องมีการปรับตัวให้สอดรับกับสถานการณ์ที่เกิดขึ้นในยุคปัจจุบันและการเปลี่ยนแปลงที่จะเกิดขึ้นในอนาคต จึงให้สํานักงานกิจการยุติธรรมจัดการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ 1/2564 ผ่านระบบวิดีโอคอนเฟอร์เรนซ์ เมื่อวันที่ 16 สิงหาคม ที่ผ่านมา ซึ่งมีนายวิษณุ เครืองาม รองนายกรัฐมนตรี เป็นประธานในการประชุม มีประเด็นวาระสําคัญ 3 เรื่อง ได้แก่ แผนการขับเคลื่อนข้อเสนอแนะจากโครงการวิจัยด้านลดการกระทําผิดซ้ําสู่การปฏิบัติ ซึ่งที่ประชุมมีมติ เห็นชอบแผนการขับเคลื่อนข้อเสนอแนะจากโครงการวิจัยด้านลดการกระทําผิดซ้ําสู่การปฏิบัติ โดยให้อนุกรรมการภายใต้ กพยช.ที่มีภารกิจเกี่ยวข้องเป็นผู้กํากับดูแล และมอบหมายให้ฝ่ายเลขานุการรับข้อสังเกตของกรรมการไปดําเนินการ เช่น การผลักดันให้นํางานวิจัยไปทดลองใช้เป็น Policy test การทํา Sand Box หรือการผลักดันให้เกิดกองทุนผู้พ้นโทษ และรายงานความคืบหน้าให้ กพยช. ทราบ
โดยวาระต่อมาเป็นเรื่องการพัฒนาการเรียนการสอนหลักสูตรอบรมการไกล่เกลี่ยข้อพิพาท ตามพระราชบัญญัติการไกล่เกลี่ยข้อพิพาท พ.ศ. 2562 ที่ กพยช. รับรอง โดยที่ประชุมเห็นชอบให้เพิ่มรูปแบบการเรียนการสอนแบบ Online เต็มรูปแบบ และการเรียนแบบผสมผสานทั้งแบบ Online และแบบในชั้นเรียน (On-Site) เพื่อให้สอดคล้องกับสภาวะการณ์ในปัจจุบัน จากเดิมที่ได้เห็นชอบในรูปแบบการเรียนในชั้นเรียน (On-Site) เพียงอย่างเดียว โดยให้มีผลในทันทีและมีผลย้อนหลังแก่หน่วยงานที่เคยได้รับการอนุญาตนําหลักสูตรไปใช้แล้ว ซึ่งมอบหมายให้คณะอนุกรรมการส่งเสริม พัฒนาและขับเคลื่อนการดําเนินงานการไกล่เกลี่ยข้อพิพาท ไปกํากับดูแลและพิจารณาดําเนินการ
พันตํารวจโท พงษ์ธร เปิดเผยอีกว่า ส่วนวาระสุดท้ายเป็นเรื่องการอํานวยความยุติธรรมด้วยมาตรการแทนการฟ้องคดีอาญา ซึ่งที่ประชุมมีมติเห็นชอบให้มีการแต่งตั้งคณะอนุกรรมการเฉพาะกิจพิจารณาร่างกฎหมายมาตรการแทนการฟ้องคดีอาญา กรณีมาตรการชะลอการฟ้อง และให้สํานักงานอัยการสูงสุด โดยสถาบันนิติวัชร์ กระทรวงยุติธรรม และสํานักงานกิจการยุติธรรมกําหนดแนวทางในการดําเนินงานร่วมกันมีกําหนดกรอบระยะเวลาให้แล้วเสร็จภายใน 2 เดือน
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจำปีงบประมาณ พ.ศ. ๒๕๖๕ ครั้งที่ ๔
วันอังคารที่ 14 มิถุนายน 2565
"ยุติธรรม" ประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจําปีงบประมาณ พ.ศ. ๒๕๖๕ ครั้งที่ ๔
"ยุติธรรม" ประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจําปีงบประมาณ พ.ศ. ๒๕๖๕ ครั้งที่ ๔
ในวันอังคารที่ ๑๔ มิถุนายน ๒๕๖๕ เวลา ๑๑.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาการใช้จ่ายเงินดอกเบี้ยอันเกิดจากเงินกลาง ของส่วนราชการในสังกัดกระทรวงยุติธรรม ประจําปีงบประมาณ พ.ศ. ๒๕๖๕ ครั้งที่ ๔
โดยมี นายวัลลภ นาคบัว รองปลัดกระทรวงยุติธรรมนายสหการณ์ เพ็ชรนรินทร์ รองปลัดกระทรวงยุติธรรมนางอรัญญา ทองน้ําตะโก รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม พร้อมด้วยผู้แทนจากส่วนราชการในสังกัดกระทรวงยุติธรรม รวมทั้งเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม
โดยที่ประชุมรับทราบรายงานการประชุมคณะกรรมการพิจารณาฯ ประจําปีงบประมาณ พ.ศ. ๒๕๖๕ครั้งที่ ๓ เมื่อวันอังคารที่ ๒๔ พฤษภาคม ๒๕๖๕ รวมทั้งยอดเงินดอกเบี้ยฯ คงเหลือ ณ วันที่ ๓๑ พฤษภาคม ๒๕๖๕ และผลการดําเนินงานและผลการใช้จ่ายเงินดอกเบี้ยฯ นอกจากนี้ ที่ประชุมได้พิจารณาการอนุมัติใช้เงินดอกเบี้ยอันเกิดจากเงินกลางของส่วนราชการในสังกัดกระทรวงยุติธรรม ในส่วนของกรมคุ้มครองสิทธิและเสรีภาพ และสํานักงานปลัดกระทรวงยุติธรรม
รัฐบาลไทย-ข่าวทำเนียบรัฐบาล-นายกฯ สั่งการหน่วยงานพร้อมรับสถานการณ์ ลดผลกระทบและความเดือดร้อน ปชช. จากฝนตกหนัก 21 - 25 ก.ค. นี้
วันพฤหัสบดีที่ 21 กรกฎาคม 2565
นายกฯ สั่งการหน่วยงานพร้อมรับสถานการณ์ ลดผลกระทบและความเดือดร้อน ปชช. จากฝนตกหนัก 21 - 25 ก.ค. นี้
.....
จากคาดการณ์ของกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) ในช่วงวันที่ 21 - 25 ก.ค. 65 พบว่าจะมีปริมาณฝนตกสะสมต่อเนื่อง อาจส่งผลให้เกิดน้ําหลากและน้ําท่วมฉับพลันได้ นายกรัฐมนตรีจึงกําชับส่วนราชการที่เกี่ยวข้องเฝ้าระวังพื้นที่เสี่ยงโดยเฉพาะบริเวณแม่น้ําสายหลัก อ่างเก็บน้ําที่มีปริมาตรน้ําสูงกว่าเกณฑ์ รวมถึงพื้นที่ท้ายอ่างเก็บน้ําใน จ.เชียงใหม่ น่าน เพชรบูรณ์ เลย บึงกาฬ ขอนแก่น นครราชสีมา บุรีรัมย์ สระแก้ว และตราด
.
พร้อมตรวจสอบความมั่นคงแข็งแรงและประสิทธิภาพอ่างเก็บน้ํา อาคารบังคับน้ํา แนวคันบริเวณริมแม่น้ํา/ กําจัดสิ่งกีดขวางทางน้ําอย่างสม่ําเสมอ/ เร่งระบายน้ําในพื้นที่ที่มีน้ําท่วมขังอยู่เดิม เพื่อเตรียมรับน้ําหลากและป้องกันน้ําท่วมที่อาจเกิดขึ้นอีก ควบคู่กับการเตรียมพร้อมช่วยเหลือประชาชนอย่างทันท่วงที
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา มั่นใจ ไทยพร้อมเป็นเจ้าภาพประชุม “เอเปค” เตรียมจัดแคมเปญเชิญชวนประชาชนมีส่วนร่วมในการเป็นเจ้าภาพที่ดี
วันพฤหัสบดีที่ 8 กรกฎาคม 2564
รมต.อนุชา มั่นใจ ไทยพร้อมเป็นเจ้าภาพประชุม “เอเปค” เตรียมจัดแคมเปญเชิญชวนประชาชนมีส่วนร่วมในการเป็นเจ้าภาพที่ดี
รมต.อนุชา มั่นใจ ไทยพร้อมเป็นเจ้าภาพประชุม “เอเปค” เตรียมจัดแคมเปญเชิญชวนประชาชนมีส่วนร่วมในการเป็นเจ้าภาพที่ดี
นายอนุชา นาคาศัย รัฐมนตรีประจําสํานักนายกรัฐมนตรี เปิดเผยภายหลังการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ไทยเป็นเจ้าภาพจัดการประชุมเอเปคปี พ.ศ. 2565 ครั้งที่ 2/2564 ว่า คณะทํางานได้ร่วมประชุมเพื่อหารือในการกําหนดยุทธศาสตร์การประชาสัมพันธ์ โดยเน้นการมีส่วนร่วมของทุกภาคส่วน โดยเฉพาะภาคประชาชน ซึ่งในช่วงเดือนพฤศจิกายน 2564 ประเทศไทยจะรับช่วงการเป็นเจ้าภาพการประชุมเอเปคอย่างเป็นทางการจากประเทศนิวซีแลนด์
รัฐมนตรีประจําสํานักนายกรัฐมนตรี กล่าวเพิ่มเติมว่า ในส่วนของการประชาสัมพันธ์การประชุมเอเปค เบื้องต้นจะเร่งสร้างความตระหนักรู้แก่ภาคประชาชน ซึ่งตนได้เน้นย้ําที่ประชุมว่าต้องทําให้ประชาชนรู้ว่าเราได้อะไรจากการประชุมเอเปค พี่น้องประชาชนคนไทยจะได้รับผลประโยชน์จากการเป็นเจ้าภาพจัดการประชุมครั้งนี้ ทั้งทางด้านการค้า การลงทุน การท่องเที่ยว และภาคส่วนอื่นๆ ซึ่งจะเป็นโอกาสในการช่วยเสริมสร้างเศรษฐกิจของประเทศ และพัฒนาคุณภาพชีวิตของประชาชน รวมทั้งเราจะเป็นเจ้าภาพที่ดีได้อย่างไรบ้าง โดยเน้นการสื่อสารทุกช่องทางทั้ง On Air, Online, On ground
ทั้งนี้ ผลการประชุมคณะอนุกรรมการด้านประชาสัมพันธ์ฯ จะนําไปหารือในที่ประชุมระดับชาติอีกครั้งในวันที่ 12 กรกฎาคม 2564 โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธาน
..............................
รัฐบาลไทย-ข่าวทำเนียบรัฐบาล-“อนุทิน” เผยญี่ปุ่นเตรียมบริจาควัคซีนแอสตร้าเซนเนก้าให้ไทย
วันจันทร์ที่ 21 มิถุนายน 2564
“อนุทิน” เผยญี่ปุ่นเตรียมบริจาควัคซีนแอสตร้าเซนเนก้าให้ไทย
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลญี่ปุ่นเตรียมบริจาควัคซีนแอสตร้าเซนเนก้าให้ประเทศไทย อยู่ระหว่างการพิจารณา คาดตอบกลับวันที่ 24 มิถุนายนนี้ จะได้วัคซีนช่วงกรกฎาคม
วันนี้ (21 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า รัฐบาลญี่ปุ่นได้ทําข้อเสนอบริจาควัคซีนแอสตร้าเซนเนก้าให้ประเทศไทยผ่านมายังกระทรวงต่างประเทศและกระทรวงสาธารณสุข หากพิจารณารายละเอียดข้อเสนอเรียบร้อย คาดว่าจะลงนามตอบกลับไปได้ในวันที่ 24 มิถุนายนนี้ และส่งมาได้ในเดือนกรกฎาคม โดยยังไม่สามารถเปิดเผยรายละเอียดจํานวนวัคซีนที่จะบริจาคได้ สําหรับการบริจาควัคซีนของญี่ปุ่นถือเป็นสัมพันธไมตรีและมิตรภาพระหว่างสองประเทศ ช่วยให้ประเทศไทยสามารถกระจายวัคซีนได้เพิ่มมากขึ้น และเป็นยี่ห้อเดียวกับที่ประเทศไทยใช้ ทําให้สามารถนํามาฉีดเข็มแรกได้อย่างเต็มที่และมีความคล่องตัวมากขึ้น นอกจากนี้ ญี่ปุ่นมีการลงทุนในประเทศไทยจํานวนมาก หลังผ่านพ้นสถานการณ์โควิดการลงทุนและค้าขายระหว่างสองประเทศก็จะแน่นแฟ้นกว่าเดิม
นายอนุทินกล่าวต่อว่า สําหรับการกระจายวัคซีนโควิด 19 เป็นไปตามสูตรของ ศบค. เพื่อให้เกิดเป็นบรรทัดฐาน เมื่อวัคซีนส่งไปถึงแต่ละจังหวัด คณะกรรมการโรคติดต่อจังหวัด/คณะกรรมการโรคติดต่อกรุงเทพมหานครจะพิจารณาจัดสรรอย่างเหมาะสมแต่ละพื้นที่ต่อไป โดยวัคซีนแอสตร้าเซนเนก้าทยอยส่งมาทุกสัปดาห์ ขอให้แต่ละจังหวัดเมื่อรับวัคซีนไปแล้วกระจายและฉีดอย่างเหมาะสม เพื่อให้สามารถฉีดได้อย่างต่อเนื่อง ไม่ขาดช่วง ส่วนกรณีหนังสือของปลัดกระทวงมหาดไทยขอให้กระทรวงสาธารณสุขพิจารณาสนับสนุนวัคซีนให้บริษัทเอกชน ทางปลัดกระทรวงมหาดไทยได้มีการยกเลิกหนังสือดังกล่าวไปแล้ว
สําหรับนโยบายเปิดประเทศของนายกรัฐมนตรี มีการประเมินทุกมิติ ทั้งการติดเชื้อ ปัจจัยเสี่ยงต่างๆปัญหาปากท้อง และโอกาสการสร้างรายได้ของประชาชน อย่างไรก็ตาม กระทรวงสาธารณสุขให้การสนับสนุนอย่างเต็มที่หากมีเหตุการณ์ได้เตรียมพร้อมรับมือทั้งบุคลากรทางการแพทย์ ยา เวชภัณฑ์ รวมถึงวัคซีน เพื่อให้สามารถดําเนินการตามนโยบายได้ โดยภายใน 1-2 วันจะมีการหารือร่วมกับผู้บริหารกระทรวงสาธารณสุข ผู้ตรวจราชการกระทรวงสาธารณสุขทุกเขตสุขภาพ และนายแพทย์สาธารณสุขจังหวัดทั่วประเทศ” นายอนุทินกล่าว
******************************** 21 มิถุนายน 2564
รัฐบาลไทย-ข่าวทำเนียบรัฐบาล-สธ. เสวนา “ฟ้าทะลายโจร” สมุนไพรไทย วิกฤต COVID-19
วันพฤหัสบดีที่ 17 มิถุนายน 2564
สธ. เสวนา “ฟ้าทะลายโจร” สมุนไพรไทย วิกฤต COVID-19
กระทรวงสาธารณสุข หนุนการใช้ “ฟ้าทะลายโจร” สมุนไพรไทยในวิกฤต COVID-19 พัฒนาต่อยอดเชิงธุรกิจ พร้อมเร่งวิจัยประสิทธิผลและประสิทธิภาพฟ้าทลายโจรด้วยวิจัยมาตรฐาน สร้างความมั่นใจประชาชนด้วยหลักวิทยาศาสตร์
กระทรวงสาธารณสุข หนุนการใช้ “ฟ้าทะลายโจร” สมุนไพรไทยในวิกฤตCOVID-19 พัฒนาต่อยอดเชิงธุรกิจพร้อมเร่งวิจัยประสิทธิผลและประสิทธิภาพฟ้าทลายโจรด้วยวิจัยมาตรฐาน สร้างความมั่นใจประชาชนด้วยหลักวิทยาศาสตร์
วันนี้ (17 มิถุนายน 2564) ที่กรมการแพทย์แผนไทยและการแพทย์ทางเลือก จ.นนทบุรี นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยแพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก เปิดเสวนาวิชาการ “ฟ้าทะลายโจร” สมุนไพรไทยในวิกฤตCOVID-19 เพื่อสื่อสารนโยบายสถานการณ์การใช้สมุนไพร เผยแพร่ข้อมูลทางวิชาการที่ถูกต้อง พร้อมแลกเปลี่ยนประสบการณ์การทํางานด้านการแพทย์แผนไทยในสถานการณ์ของโรคระบาด COVID-19 โดยมีวิทยากรผู้ทรงคุณวุฒิ ผู้เชี่ยวชาญด้านสมุนไพร นักวิชาการ แพทย์แผนปัจจุบัน แพทย์แผนไทย เภสัชกร พยาบาล และผู้ที่สนใจเข้าร่วมกว่า 500 คน
นายแพทย์เกียรติภูมิกล่าวว่า ประเทศไทยได้นํายาสมุนไพร “ฟ้าทะลายโจร” ใช้ในผู้ป่วยโควิด เป็นอีกทางเลือกที่ได้รับการยอมรับ และพร้อมนําไปช่วยในการรักษาควบคู่กับการแพทย์แผนปัจจุบันเป็นสมุนไพรที่ถูกบรรจุไว้ในบัญชียาหลักแห่งชาติ มีสารสําคัญ คือ “แอนโดรกราโฟไลด์” มีประสิทธิภาพหลายอย่าง ผลการวิจัยการใช้ยาสารสกัดฟ้าทะลายโจรขนาดสูงต่อผู้ป่วยโรคโควิด 19 พบมีฤทธิ์ในการฆ่าเชื้อและยับยั้งการแบ่งตัวของไวรัสได้แต่หากนํามาใช้ในปริมาณที่แตกต่างกันก็จะมีประสิทธิภาพที่แตกต่างกันไป ดังนั้น เมื่อป่วยควรใช้ในปริมาณตามคําแนะนําของแพทย์
“เวทีการเสวนาในวันนี้ นอกจากจะเป็นการเผยแพร่ข้อมูลทางวิชาการ แลกเปลี่ยนประสบการณ์การทํางาน รวมทั้งพัฒนาต่อยอดการแพทย์แผนไทยให้เข้มแข็งให้มีความหลากหลายมากยิ่งขึ้นแล้ว ยังสามารถนําไปพัฒนาเป็นธุรกิจได้ โดยต้องมีการวางแผนที่ดีตั้งแต่ต้นน้ํา กลางน้ํา ปลายน้ํา โดยใช้วิทยาศาสตร์การแพทย์มาช่วยพัฒนาสมุนไพรในการดูแลผู้ป่วย ขอให้ยอมรับความหลากหลายและหารือให้ได้แนวทางปฎิบัติที่เหมาะสม โดยยึดหลักความปลอดภัยเป็นสําคัญ ซึ่งขณะนี้กรมการแพทย์แผนไทยฯได้ทําวิจัยแบบRCT (Randomised control trial)ซึ่งเป็นมาตรฐานการทดลองทางคลินิก เพื่อตรวจสอบประสิทธิผลและประสิทธิภาพ เป็นวิธีการชั้นสูงสําหรับรองรับการใช้ยาสมุนไพรนี้ได้ชัดเจน” นายแพทย์เกียรติภูมิกล่าว
ด้านแพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวว่าขณะนี้กรมการแพทย์แผนไทยและการแพทย์ทางเลือก ได้นํายาสมุนไพร “ฟ้าทะลายโจร” เข้ามาใช้ในผู้ป่วยโควิด 19อย่างกว้างขวาง อาทิ ศูนย์แรกรับนิมิบุตร โรงพยาบาลบุษราคัม และในเรือนจําที่มีผู้ป่วยโควิด ซึ่งการจัดเวทีเสวนาวิชาการในครั้งนี้ ได้มีการเผยแพร่ข้อมูลทางวิชาการที่ถูกต้องและทันเหตุการณ์ เกี่ยวกับสมุนไพร “ฟ้าทะลายโจร” พร้อมแลกเปลี่ยนประสบการณ์การทํางานของแพทย์แผนไทยและสหวิชาชีพในสถานการณ์ของโรคระบาดCOVID-19 ที่เป็นประโยชน์ต่อบุคลากรด้านสาธารณสุข โดยสามารถนําชมข้อมูลย้อนหลังได้ทางเว็บไซต์และเฟสบุ๊คกรมการแพทย์แผนไทยและการแพทย์ทางเลือกได้อีกด้วย
*********************************** 17 มิถุนายน 2564
*****************************************
รัฐบาลไทย-ข่าวทำเนียบรัฐบาล-นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม ให้ H.E. Vasim Sorya ปลัดกระทรวงโยธาธิการและการขนส่งกัมพูชาเข้าพบ
วันพฤหัสบดีที่ 21 กรกฎาคม 2565
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม ให้ H.E. Vasim Sorya ปลัดกระทรวงโยธาธิการและการขนส่งกัมพูชาเข้าพบ
ร่วมหารือในประเด็นความร่วมมือด้านคมนาคมขนส่งระหว่างประเทศ
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม ให้ H.E. Vasim Sorya, Under Secretary of State, Ministry of Public Works and Transport และคณะเข้าพบ พร้อมด้วยผู้แทนองค์การความร่วมมือระหว่างประเทศญี่ปุ่น (JICA) ร่วมหารือในประเด็นความร่วมมือด้านคมนาคมขนส่งระหว่างประเทศไทยและกัมพูชา เมื่อวันที่ 20 กรกฎาคม 2565 ณ ห้องประชุม กระทรวงคมนาคม
ทั้งนี้ ที่ประชุมได้หารือเกี่ยวกับการผลักดันความร่วมมือด้านคมนาคมขนส่งระหว่างสองประเทศ โดยเฉพาะความเป็นไปได้ในการเปิดใช้ด่านพรมแดนบ้านหนองเอี่ยน - สตึงบท เป็นการชั่วคราวก่อนการเปิดใช้อย่างเป็นทางการ รวมถึงการเปิดใช้พื้นที่ควบคุมร่วมกัน (Common Control Area: CCA) เพื่ออํานวยความสะดวกในการขนส่งระหว่างไทย - กัมพูชา และลดปัญหาความแออัดบริเวณด่านพรมแดนอรัญประเทศ - ปอยเปต โดยสนับสนุนให้ทั้งสองฝ่ายเจรจาร่างความตกลงทวิภาคีว่าด้วยการขนส่งข้ามแดนทางถนนระหว่างประเทศไทยและกัมพูชาให้ได้ข้อสรุปโดยเร็ว ซึ่งความร่วมมือนี้จะช่วยส่งเสริมความเชื่อมโยงด้านคมนาคมระหว่างทั้งสองประเทศ
รัฐบาลไทย-ข่าวทำเนียบรัฐบาล-นฤมล ห่วงคนงานแคมป์ก่อสร้าง ส่งทีมมอบข้าวกล่องต่อเนื่อง
วันอาทิตย์ที่ 25 กรกฎาคม 2564
นฤมล ห่วงคนงานแคมป์ก่อสร้าง ส่งทีมมอบข้าวกล่องต่อเนื่อง
รมช.แรงงาน ห่วงใยคนงานแคมป์ก่อสร้าง ส่งทีมพื้นที่มอบข้าวกล่องอย่างต่อเนื่อง ร่วมบรรเทาความเดือดร้อนท่ามกลางวิกฤติโควิด-19
วันที่ 25 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ทําให้แคมป์คนงานถูกสั่งปิดตามมาตรการควบคุมการแพร่ระบาดของเชื้อไวรัสโควิด-19 โดยมีคําสั่งหยุดก่อสร้างและห้ามเคลื่อนย้ายแรงงานเป็นระยะเวลา 1 เดือน เพื่อควบคุมการแพร่ระบาด ในคลัสเตอร์แคมป์คนงาน ซึ่งตนเองได้ส่งทีมงานนําข้าวกล่องไปส่งมอบให้ยังแคมป์คนงานต่าง ๆ ตั้งแต่วันที่ 22 กรกฎาคม 2564 ที่ผ่านมา จนถึงวันนี้ได้ส่งมอบข้าวกล่องไปยังแคมป์คนงานแล้วรวม 12 แห่ง ประกอบด้วย แห่งที่ 1 แคมป์คนงานบริษัท ทวีพรเทคโนโลยี จํากัด บริเวณข้างโรงแรมมณเฑียร ริเวอร์ไซด์ แห่งที่ 2 แคมป์คนงานบริษัท ซินเทค เทคโนโลยี คอนสตรัคชั่น จํากัด บริเวณซอยมไหสวรรย์ 6 แห่งที่ 3 แคมป์คนงานบริษัท ซินเทค จํากัด (มหาชน) บริเวณสามแยกยานนาวา แห่งที่ 4 แคมป์คนงานโรงเรียนเตรียมอุดมศึกษาพัฒนาการยานนาเวศ แห่งที่ 5 แคมป์คนงาน บริษัท อิตาเลียนไทย ดีเวล๊อปเมนต์ จํากัด (มหาชน) บริเวณข้างหอศิลปะวัฒนธรรมแห่งกรุงเทพมหานคร แห่งที่ 6 แคมป์คนงานบริษัท สยามมิทัล คอน จํากัด บริเวณซอยอินทามะระ 15 แห่งที่ 7 แคมป์คนงานบริษัท วิศวภัทร์ จํากัด บริเวณซอยวิภาวดี 1 แห่งที่ 8 บริษัท นวรัตน์พัฒนาการ จํากัด บริเวณแขวงรามอินทรา เขตคันนายาว แห่งที่ 9 แคมป์คนงานบริษัท พรพระนคร จํากัด บริเวณซอยรามคําแหง 7
รมช.แรงงาน กล่าวเพิ่มเติมว่า สําหรับแคมป์คนงาน 3 แห่งที่ได้ส่งมอบข้าวกล่องในวันนี้ ประกอบด้วย แห่งที่ 10 แคมป์คนงานบริษัท อิตาเลียนไทย ดีเวล๊อปเมนต์ จํากัด (มหาชน) บริเวณศูนย์การค้าโชว์ ดีซี พระราม 9 แห่งที่ 11 แคมป์คนงานบริษัท ไทยทาเคนาคาสากลก่อสร้าง จํากัด บริเวณถนนจตุรทิศ และ แห่งที่ 12 แคมป์คนงานบริษัท ฤทธา จํากัด บริเวณถนนพระราม 9 และในวันต่อไปจะได้กระจายไปยังแคมป์ต่าง ๆ เพิ่มเติมให้ทั่วถึงได้มากที่สุด เพื่อส่งมอบกําลังใจและร่วมเป็นส่วนหนึ่งในการบรรเทาความเดือดร้อนของพี่น้องแรงงานที่ได้รับผลกระทบจากมาตรการดังกล่าว หากมีอะไรที่ต้องการให้ช่วยเหลือเพิ่มเติม ตนเองยินดีที่จะรับฟังและพร้อมที่จะเป็นกระบอกเสียงส่งต่อไปยังรัฐบาล เพื่อร่วมกันช่วยเหลือพี่น้องแรงงานทุกคน และฝากถึงพี่น้องแรงงานทุกคนในการปฏิบัติตามคําแนะนําด้านสุขอนามัยของกระทรวงสาธารณสุขอย่างเคร่งครัด ไม่ว่าจะเป็นการเว้นระยะห่างทางสังคม การสวมหน้ากากอนามัย การล้างมือด้วยสบู่หรือฉีดพ่นแอลกอฮอล์อย่างสม่ําเสมอ เพื่อความปลอดภัยต่อตนเองและบุคคลรอบข้าง และเราจะผ่านวิกฤตินี้ไปด้วยกัน
คุณกัลย์สุดา ยะมา พนักงาน บริษัท อิตาเลียนไทย ดีเวล๊อปเมนต์ จํากัด (มหาชน) แคมป์พระราม 9 กล่าวว่า ทุกวันบริษัทจะจัดเตรียมอาหารสําหรับพนักงานในแคมป์ครบ 3 มื้อ แต่จะมีบางมื้อที่หน่วยงานภาครัฐได้เข้ามาให้การสนับสนุน ซึ่งในวันนี้ต้องขอขอบคุณกระทรวงแรงงานเป็นอย่างยิ่งที่ได้ร่วมเป็นส่วนหนึ่งในการบรรเทาความเดือดร้อน สําหรับการป้องกันการแพร่ระบาดของโรคโควิด-19 บริษัทฯ มีการตรวจคัดกรองเชิงรุก โดยจะแบ่งโซนพื้นที่เป็นสัดส่วนสําหรับผู้ติดเชื้อและผู้ที่อยู่ในกลุ่มเสี่ยง หากพบผู้ติดเชื้อจะมีจุดพักคอยเพื่อนําตัวไปทําการรักษาต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 8 – 21 เมษายน 2565
วันศุกร์ที่ 22 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 8 – 21 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 8 – 21 เมษายน 2565 พบการกระทําผิด จํานวน 971 คดี คิดเป็นเงินค่าปรับ 13.67 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 8 – 21 เมษายน 2565) พบว่ามีการกระทําผิด จํานวน 971 คดี คิดเป็นเงินค่าปรับ 13.67 ล้านบาท โดยแยกเป็น สุรา จํานวน 595 คดี ค่าปรับ 4.00 ล้านบาท ยาสูบ จํานวน 283 คดี ค่าปรับ 7.41 ล้านบาท ไพ่ จํานวน 4 คดี ค่าปรับ 0.03 ล้านบาท น้ํามันและผลิตภัณฑ์น้ํามัน จํานวน 43 คดี ค่าปรับ 0.49 ล้านบาท น้ําหอม จํานวน 3 คดี ค่าปรับ 0.57 ล้านบาท รถจักรยานยนต์ จํานวน 25 คดี ค่าปรับ 0.56 ล้านบาท และสินค้าอื่น ๆ จํานวน 18 คดี ค่าปรับ 0.61 ล้านบาท โดยมีของกลางแยกเป็นน้ําสุรา จํานวน 8,664.895 ลิตร ยาสูบ จํานวน 166,728 ซอง ไพ่ จํานวน 107 สํารับ น้ํามันและผลิตภัณฑ์น้ํามัน จํานวน 16,015.000 ลิตร น้ําหอม จํานวน 374 ขวด รถจักรยานยนต์ จํานวน 28 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 21 เมษายน 2565 พบว่ามีการกระทําผิด จํานวน 15,286 คดี คิดเป็นเงินค่าปรับ 278.20 ล้านบาท โดยแยกเป็น สุรา จํานวน 8,209คดี ค่าปรับ 72.92 ล้านบาท ยาสูบ จํานวน 5,276 คดี ค่าปรับ 138.55 ล้านบาท ไพ่ จํานวน 251 คดี ค่าปรับ 2.64 ล้านบาท น้ํามันและผลิตภัณฑ์น้ํามัน จํานวน 421 คดี ค่าปรับ 19.10 ล้านบาท น้ําหอม จํานวน 76 คดี ค่าปรับ 3.99 ล้านบาท รถจักรยานยนต์ จํานวน 707 คดี ค่าปรับ จํานวน 16.43 ล้านบาท และสินค้าอื่น ๆ จํานวน 346 คดี ค่าปรับ 24.57 ล้านบาท โดยมีของกลางแยกเป็นน้ําสุรา จํานวน 129,042.615 ลิตร ยาสูบ จํานวน 2,955,162 ซอง ไพ่ จํานวน 17,121 สํารับ น้ํามันและผลิตภัณฑ์น้ํามัน จํานวน 588,635.000 ลิตร น้ําหอม จํานวน 87,147 ขวด รถจักรยานยนต์ จํานวน 864 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/788-2565-8-21-2565-17
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาเส้นทางเข้าอุทยานแห่งชาติแก่งตะนะ จังหวัดอุบลราชธานี เชื่อมโยงโครงข่ายทางสนับสนุนการท่องเที่ยว เพิ่มประสิทธิภาพความสะดวกปลอดภัยในการเดินทางทุกฤดูกาล
วันอังคารที่ 15 กุมภาพันธ์ 2565
กรมทางหลวงชนบทพัฒนาเส้นทางเข้าอุทยานแห่งชาติแก่งตะนะ จังหวัดอุบลราชธานี เชื่อมโยงโครงข่ายทางสนับสนุนการท่องเที่ยว เพิ่มประสิทธิภาพความสะดวกปลอดภัยในการเดินทางทุกฤดูกาล
กรมทางหลวงชนบท (ทช.) กระทรวงคมนาคม โดยแขวงทางหลวงชนบทอุบลราชธานี ดําเนินโครงการพัฒนาเส้นทางเข้าสู่อุทยานแห่งชาติแก่งตะนะ อําเภอโขงเจียม จังหวัดอุบลราชธานี โดยการซ่อมสร้างผิวจราจรเป็นแบบแอสฟัลท์ติกคอนกรีต ระยะทาง 1.55 กิโลเมตร
กรมทางหลวงชนบท (ทช.) กระทรวงคมนาคม โดยแขวงทางหลวงชนบทอุบลราชธานี ดําเนินโครงการพัฒนาเส้นทางเข้าสู่อุทยานแห่งชาติแก่งตะนะ อําเภอโขงเจียม จังหวัดอุบลราชธานี โดยการซ่อมสร้างผิวจราจรเป็นแบบแอสฟัลท์ติกคอนกรีต ระยะทาง 1.55 กิโลเมตร ซึ่งอุทยานแห่งชาติแก่งตะนะเป็นสถานที่ท่องเที่ยวทางธรรมชาติได้รับความนิยมจากนักท่องเที่ยวเป็นจํานวนมาก เนื่องจากสามารถเดินทางมาท่องเที่ยวได้ตลอดทั้งปี และภายในมีสถานที่ท่องเที่ยวที่สวยงาม เช่น เกาะกลางลําน้ําดอนตะนะและสะพานแขวนข้ามแม่น้ํามูล การพัฒนาเส้นทางดังกล่าวจึงช่วยให้ประชาชนสามารถเดินทางเข้าสู่อุทยานได้อย่างสะดวกปลอดภัยในทุกฤดูกาลและสามารถรองรับปริมาณการจราจรจากถนนสายหลักที่เชื่อมต่อมายังอุทยานได้อย่างเต็มประสิทธิภาพ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ความสําคัญกับการพัฒนาโครงสร้างพื้นฐานสนับสนุนการคมนาคม เพื่อเพิ่มประสิทธิภาพความสะดวกปลอดภัยในการเดินทางและการขนส่งให้กับประชาชน
รัฐบาลไทย-ข่าวทำเนียบรัฐบาล-บีโอไอร่วมงาน Gala Dinner ในโอกาสอำลาตำแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
วันศุกร์ที่ 27 พฤษภาคม 2565
บีโอไอร่วมงาน Gala Dinner ในโอกาสอําลาตําแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
บีโอไอร่วมงาน Gala Dinner ในโอกาสอําลาตําแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
บีโอไอร่วมงาน Gala Dinner ในโอกาสอําลาตําแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (BOI) ได้เข้าร่วมงาน Gala Dinner ในโอกาสอําลาตําแหน่งของ Mr. Stanley Kang ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT) ภายในงานมีการนําเสนอเทรนด์ธุรกิจรถยนต์ไฟฟ้า (EV) ในอนาคต โดยผู้บริหารของบริษัท Espro, Noodoe, Kymco และ Chunghwa Telecom โดยมีแขกผู้มีเกียรติเข้าร่วมงาน อาทิ คุณสนั่น อังอุบลกุล ประธานสภาหอการค้าแห่งประเทศไทย, คุณอิสระ ว่องกุศลกิจ ประธานกิตติมศักดิ์หอการค้าไทย, Mrs. Vibeke Lyssand Leirvag ประธาน JFCCT คนใหม่ ณ โรงแรมคิมป์ตัน มาลัย เมื่อวันที่ 25 พฤษภาคม 2565